A helyi önkormányzatról szóló törvény (az SZK Hiv. Közlönye, 129/2007. sz.) 47. szakaszának 6. bekezdése (az SZK Hivatalos Közlönye, 129/2007., 83/2014. – más törv., 101/2016. – más törv., 47/2018. és 111/2021. sz. – más törv.) és Zenta község statútuma (Zenta Község Hiv. Lapja, 4/2019. sz.) 69. szakasza alapján a Zentai Községi Tanács 2023.03.21-én tartott ülésén meghozza

**ZENTA KÖZSÉG KÖZSÉGI TANÁCSÁNAK ÜGYRENDJÉT**

**I. ÁLTALÁNOS RENDELKEZÉSEK**

1. szakasz

Ez az ügyrend szabályozza a Zenta község Községi Tanácsa (a továbbiakban:Tanács) megszervezését, működésének és döntéshozatalának módját, valamint a Tanács működését érintő egyéb lényeges kérdéseket.

2. szakasz

A Tanács a község végrehajtó szerve, a törvényben, a község statútumában és a Községi Tanácsról szóló rendeletben megállapított hatáskörrel bír.

3. szakasz

A Tanácsot a Községi Tanács elnökeként a község polgármestere képviseli.

A község polgármesterének távollétében, a Tanácsot a község alpolgármestere, illetve a község polgármestere által kijelölt községi tanács-tag képviseli.

4. szakasz

A Tanácsnak van bélyegzője.

A bélyegzője kör alakú, 48 mm átmérőjű a Szerb Köztársaság címere körül

koncentrikus körökben az alábbi szöveg áll: a bélyegző külső körében Република Србија – Szerb Köztársaság, a következő körben, a Szerb Köztársaság alatt Аутономна Покрајина Војводина – VajdaságAutonóm Tartomány, a következő belső körben Општина Сента – Zenta Község, a következő belső körben ОПШТИНСКО ВЕЋЕ ОПШТИНЕ СЕНТА – ZENTA KÖZSÉG TANÁCSA - , a pecsét legalján pedig Сента – Zenta.

A jelen szakasz 1. bekezdése szerinti bélyegzők számát, megőrzésének és kezelésének módját a 031-32/2016-IV számú, 2016. 12.13-án kelt, Zenta község szerveiben a pecsétek és bélyegzők számáról szóló határozat határozza meg.

5. szakasz

A Tanács működése a nyilvánosság számára hozzáférhető.

A Tanács a tanácselnök vagy a legalább három tag javaslatára dönthet úgy, hogy a Tanács ülése ne legyen nyilvános.

A jelen szakasz 2. bekezdése szerinti javaslatról a teljes tagok számának szótöbbsége alapján kell dönteni.

A jelen szakasz 2. bekezdése szerinti javaslatról vita nélkül kell dönteni.

6. szakasz

A Községi Tanács üléseken működik és hozza meg a határozatait.

A Tanács az üléseit minden héten vagy szükség szerint tartja meg.

7. szakasz

A Tanács igényeinek megfelelő szervezési és adminisztrációs feladatokat a községi közigazgatás illetékes szolgálata látja el.

**II. – A KÖZSÉGI TANÁCS MEGSZERVEZÉSE**

***A Tanács összetétele***

8. szakasz

A Tanácsot a község polgármestere, a község alpolgármestere és a Községi Tanács 5 tagja alkotja.

A Tanácsnak az elnöke a község polgármestere.

Az község alpolgármestere tisztségénél fogva tagja a Tanácsnak.

9. szakasz

A község polgármestere (a továbbiakban: a Tanács elnöke) hívja össze és elnököl a Tanács ülésein, aláírja a Tanács aktusait, különleges megbízásokat ad a Tanács tagjainak, képviseli a Tanács álláspontját a Községi Képviselő-testület (a továbbiakban: képviselő-testület) ülésein, gondoskodik a Tanács működésének nyilvánosságáról összhangban a statútummal, a községi aktusokkal és az új ügyrenddel.

10. szakasz

A Tanács tagjai a megválasztásukkor megállapított területen végzik a teendőiket.

11. szakasz

A Tanács tagjai felelősek a helyzet figyelemmel kíséréséért és a Tanács álláspontjainak végrehajtásáért az általuk irányított területeken, valamint a megfelelő területen a Tanács hatáskörébe tartozó kérdések megvitatására irányuló kezdeményezések időben történő előterjesztéséért.

A Tanács tagjai saját kezdeményezésre vagy a Tanács kérésére tájékoztatják a Tanácsot a Tanács által hozott végzések végrehajtásáról és egyéb feladatok megvalósításáról, amelyekkel őket a Tanács megbízta.

**III. A TANÁCS ÜLÉSEI**

***1. Az anyag előkészítése***

12. szakasz

A Tanács ülésein megvitatandó anyagot a Községi Közigazgatási Hivatal készíti elő, a Községi Közigazgatási Hivatalon belül pedig a szervezési egységek, amelyeknek a hatáskörébe a meghozandó anyag tartozik.

Az anyagot előkészíthetik a község által alapított intézmények, közvállalatok és más szervezetek, éspedig:

- a Tanács elnökének kérésére,

- a Községi Közigazgatási Hivatal szervezési egységének kérésére, amelynek a hatáskörébe a terület, illetve tevékenység tartozik, amelyre a község az intézményt, közvállalatot vagy más szervezetet alapított, vagy

- saját kezdeményezésre, amikor a kérdés, amelyre az anyag vonatkozik, jelentőséggel bír a község által alapított intézmény, közvállalat és más szervezet tevékenységére.

A Községi Közigazgatási Hivatal szervezési egységei és a község által alapított intézményei, közvállalatai és más szervezetei, kötelesek a megvitatandó, illetve a Tanács által eldöntendő anyagot a jelen ügyrenddel megállapított formában és módon előkészíteni.

13. szakasz

Az anyagfeldolgozók kötelesek az anyagot a jogszabályokban megállapított kötelezettséggel

összhangban, valamint a szervezési egység hatáskörébe tartozó teendőkre jelentőséggel bíró konkrét kérdésektől függően előkészíteni.

Az anyagfeldolgozók kötelesek az anyagot a Tanács elnökének, a feldolgozó munkaköréhez tartozó területtel megbízott tanácstagnak és Községi Közigazgatási Hivatal vezetőjének a kérésére azon a határidőn belül elkészíteni, amelyet a személy állapít meg, akinek az anyagát előkészítik.

A feldolgozók az anyagot a hatásköri minisztérium kérésére is előkészítik, amikor az a köztársasági hatáskörbe sorolt teendők végzésére vonatkozik.

14. szakasz

A jelen ügyrend szellemében az anyagok: előírások és egyéb általános aktusok, egyedi aktusok és tanulmányi-analitikai anyag.

A jogszabályok és egyéb általános aktusok az alábbiak: rendeletek, területrendezési és városrendezési tervek, szabályzatok, utasítások és más általános aktusok, beleértve az aktusjavaslatokra tett módosító javaslatokat, amelyeket a Községi Közigazgatási Hivatal szervezési egységei utalnak a Tanács elé a képviselő-testületi ülésre a javaslat megerősítése vagy meghozatala céljából.

Az egyedi aktusok a határozatok, végzések és egyéb egyedi aktusok, amelyeket a Községi

Közigazgatási Hivatal szervezési egységei készítenek elő és utalnak a Tanács elé a képviselő-testületi javaslat megerősítése, illetve határozathozatal céljából.

A tanulmányi-analitikai anyag programok, jelentések, tanulmányok, projektumok, elemzések,

információk és egyéb anyag, amelyeket a Községi Közigazgatási Hivatal szervezési egységei, illetve a község által alapított intézmények, közvállalatok és más szervezetek készítenek elő képviselő-testületi, illetve tanácsi megvitatás és határozathozatal céljából.

15. szakasz

Az általános vagy egyedi aktust, amelyet a Tanács javasol a

képviselő-testületnek, a feldolgozó **TERVEZET** formájában dolgozza ki és küldi meg a Tanácsnak a javaslatnak a képviselő-testület felé történő megerősítése céljából.

A jelen szakasz 1. bekezdése szerinti aktus-tervezeteket a képviselő-testület által meghozandó aktus formájában kell előkészíteni és az alábbiakat kell tartalmaznia:

- a normatív részt,

- az indoklást, amelynek kötelező elemei: az aktus meghozatalának a jogalapja, a meghozatalánakaz oka, az egyes javasolt megoldások indoklása, a szükséges eszközök mértékének a meghatározása és biztosításának módja, az okot, ha az aktust sürgősségi eljárással kell meghozni, az okot, amiért javasolják, hogy az általános aktus a közzétételétől számított nyolcadik nap előtt jogerőre lépjen, valamint

- a módosítandó rendelkezések áttekintését.

Az egyedi aktus tervezetét a törvényes előírásokkal összhangban kell előkészíteni.

16. szakasz

A Tanács hatáskörébe tartozó aktust a feldolgozó **JAVASLAT** formájában készíti elő és utalja a Tanács elé.

Az általános aktus tervezete tartalmazza a jelen ügyrend 15. szakaszában felsorolt elemeket.

A végzés javaslata, ha az cselekvési kötelezettséget rendel el, az alábbiakat tartalmazza:

- a meghozatal jogalapját,

- az alany nevét, amelyet kötelez - meghatalmaz,

- a megvalósítandó intézkedéseket, illetve feladatokat,

- a megvalósításhoz szükséges eszközöket, amennyiben szükségesek,

- a megvalósításra előirányozott határidőt, és

- szükség szerint a megvalósítás módját (együttműködve egy bizonyos alanyokkal és hasonlók).

17. szakasz

A tanulmányi-analitika anyagot annak tartalma szerinti formájától függően kell előkészíteni.

18. szakasz

A Tanács elé utalandó aktus előkészítésekor, amely a hatáskörök megvalósításában érdekkel bíró kérdéseket és a Községi Közigazgatási Hivatal más szervezési egységeit rendezi, a feldolgozó köteles az aktusnak a Tanács elé utalása előtt a Községi Közigazgatási Hivatal vezetőjén keresztül megszerezni az érintett szervezési egységek véleményét.

Az általános aktus előkészítése folyamán a feldolgozó kötelezően beszerzi a Községi Közigazgatási Hivatal hatáskori szervezési egysége véleményét az aktusnak a törvénnyel és egyéb jogszabályokkal, illetve a jogrendszer egészével való összehangoltságáról.

Amikor az aktus pénzeszközök biztosítását irányozza elő vagy javasolja, a feldolgozó köteles

megszerezni a Községi Közigazgatási Hivatal pénzügyekben illetékes szervezési egységének a véleményét.

Amikor az aktus a községnek szerződéses kötelezettséget idéz elő, illetve amikor a község vagyonjogának és érdekének a védelméről van szó, a feldolgozó megszerzi a Községi Vagyonjogi Ügyészség jóváhagyását, illetve véleményét.

A Községi Közigazgatási Hivatal a jelen szakasz 1-3. bekezdése szerinti szervezési egységei, illetve a Községi Vagyonjogi Ügyészség kötelesek a véleményüket, illetve a jóváhagyásukat a feldolgozónak a kérelem kézhezvételétől számított legtöbb öt munkanapon megküldeni.

A jelen szakasz 5. bekezdése szerinti határidő a vélemény vagy jóváhagyás megadására vonatkozó kérelem megküldésének napjától, azaz a következő munkanaptól kezdődik, amennyiben a kérelem 14 óra után lett átadva.

19. szakasz

A jelen ügyrend 18. szakasza szerinti vélemény, illetve jóváhagyás megszerzését követően a

feldolgozó összehangolja az aktus tartalmát az ezen véleményekben előterjesztett álláspontokkal.

Amennyiben a feldolgozó nem hangolja össze az aktus tartalmát a Községi Vagyonjogi Ügyészség,illetve a Községi Közigazgatási Hivatal szervezési egységeinek álláspontjával, akiknek a véleményét kikérte, köteles ezt megindokolni és a megszerzett véleményt az aktussal együtt megküldeni a Tanácsnak.

20. szakasz

Amikor a Tanács megállapítja az általános vagy egyedi aktus javaslatát, a lefolytatott közvitát követően a feldolgozó köteles az aktus tervezete mellett a Tanácsnak megküldeni a lefolytatott közvitáról szóló jelentését az okok indoklásával, amelyek miatt nem fogadott el bizonyos észrevételeket és sugallatokat.

21. szakasz

A módosító javaslatokat, amelyeket a Tanács a rendeletjavaslatra előterjeszt, és amelynek az

indítványozója a Tanács, a feldolgozó a képviselő-testület által elfogadandó formában készíti elő.

A jelen szakasz 1. bekezdése szerinti módosító javaslatokat a Tanács tagja megküldi a képviselő-testületnek, azoknak a meghozandó rendeletjavaslat alkotó részeként való megvitatása céljából.

22. szakasz

A más indítványozók által benyújtott, a rendeletjavaslatra tett módosító javaslatokról, amelyeknek az indítványozója a Tanács, a Tanács a módosító javaslat elfogadásával vagy elutasításával nyilatkozik, és erről tájékoztatja a képviselő-testületet.

Más indítványozók által a rendeletjavaslatra előterjesztett módosító javaslatokról, amelyeknek nem a Tanács az indítványozója, a Tanács véleményt ad a képviselő-testületnek.

23. szakasz

Ha az egyedi aktusok vagy az anyag megvitatása haladéktalanul szükséges, illetve, ha az ezen aktus vagy anyag megállapított határidőn belüli megvitatásának káros következménye lenne, vagylehetne a község állampolgárainak, gazdasági alanyainak, intézményeinek vagy más szerveinek azérdekeire, illetve a Községi Közigazgatási Hivatal szervezési egységei hatáskörébe tartozó teendőkvégzésére vonatkozóan, az ilyen aktust, illetve anyagot **sürgősségi eljárásban** kell előkészíteni.

24. szakasz

A jelen ügyrend 18. szakasza szerinti Községi Közigazgatási Hivatal szervezési egységei és a

Községi Vagyonjogi Ügyészség kötelesek a sürgősségi eljárásban előkészítendő aktusra, illetve anyagra vonatkozó véleményüket a megküldésüket követő következő munkanapon megadni, azzal, hogy a határidő a jelen ügyrend 18. szakaszában megállapított módon számítódik.

A jelen szakaszban megállapított módon előkészített anyagot "sürgős" jelzéssel kell ellátni, és a sürgősség okát külön meg kell indokolni.

25. szakasz

Az illetékes szolgálat nyilvántart minden beérkezett anyagot és ellenőrzi, hogy az anyag a jelen ügyrend rendelkezéseivel összhangban készült-e.

Amennyiben az anyag nem a jelen ügyrenddel összhangban készült, az anyag kézhezvételétől

számított három napon belül az illetékes szolgálat tájékoztatja erről a feldolgozót és kiigazítás céljából visszaküldi az anyagot.

Amennyiben a feldolgozó nem fogadja el az okokat, amelyek miatt az illetékes szolgálat visszaküldte az anyagot, erről tájékoztatja a Községi Közigazgatási Hivatal vezetőjét, aki megadja a végső értékelését az anyagnak a Tanács ülésén való megvitatására való megfelelőségével kapcsolatban.

26. szakasz

Az illetékes szolgálat megküldi a Tanács elnökének a jelentést a beérkezett, megvitatásra alkalmas minden anyagról, a napirendi javaslat megállapítása céljából.

***2. Az ülések összehívása és a napirend***

27. szakasz

A Tanács elnöke hívja össze a Tanács ülését, szabály szerint írásban, javasolja a napirendet és elnököl az üléseken.

A Tanács elnökének távollétében vagy akadályoztatása esetén az ülést összehívhatja és azon elnökölhet a Tanács elnökének a meghatalmazására a község alpolgármestere vagy a Tanács valamely más tagja, akit a Tanács elnöke jelöl ki.

Kivételesen a Tanács ülése összehívható és megtartható telefonos úton, amikor a sügősségi okok ezt megkövetelik.

28. szakasz

A Tanács ülését legkésőbb a kitűzött időpont előtt 3 nappal össze kell hívni.

Az ülés összehívható rövidebb határidőn belül is, ha az különös okból indokolt.

Az ülés meghívójához a Tanács tagjainak mellékelni kell a napirendi javaslatot, az előző ülésről készült jegyzőkönyvet és a megvitatásr és meghozatalra vonatkozó anyagot.

29. szakasz

A Tanács elnöke határozza meg, hogy kinek utal ki anyaggal ellátott ülésre szóló meghívót.

A Tanács ülésére kötelező meghívni a Községi Közigazgatási Hivatal vezetőjét és az egyes napirendi pontok szerinti jelentéstevőket.

A Tanács ülésére szükség szerint meg kell hívni a képviselő-testület elnökét, a képviselő-testület titkárát és a község polgármesterének a tanácsadóit.

30. szakasz

A napirend-javaslat az ülésen csak akkor egészíthető ki, és az ilyen javaslat anyaga magán az ülésen akkor kézbesíthető ki, ha összhangban a jelen ügyrenddel, sürgősségi eljárásban eldöntendő kérdésről van szó.

Az okok igazoltságát a feldolgozó képviselője köteles megindokolni.

***3. Az ülés megtartása, folyamata és a döntéshozatal***

31. szakasz

A Községi Tanács akkor határozatképes, ha az ülésen a Tanács tagjainak a többsége jelen

van.

32. szakasz

A Tanács munkájában, meghívás alapján, döntéshozatali jog nélkül részt vesz a Községi Közigazgatási Hivatal vezetője, a vezető beosztásban levő foglalkoztatottak, valamint a Községi Közigazgatási Hivatal szervezési egységeinek a tárgyfeldolgozói, a községi alapítású vállalatok, illetve közszolgálatok képviselői, valamint a helyi közösségek, polgári egyesületek és más, az ülésen megvitatott kérdésekben érdekelt szervezetek.

33. szakasz

A Tanács elnöke nyitja meg az ülést és állapítja meg a napirendet.

A napirend elfogadása előtt a tanácstag jogosult javasolni a napirend módosítását és kiegészítését.

A napirend megállapítását követően sor kerül az előző ülésről készült jegyzőkönyv elfogadására.

A tanácstag jogosult megjegyzést tenni a jegyzőkönyvre, amelyről a Tanács a jegyzőkönyv elfogadásakor dönt.

34. szakasz

A Tanács ülésein a megvitatás és a döntéshozatal a napirendi pontok szerint történik.

A megvitatás megkezdése előtt a feldolgozó képviselője rövid indoklást ad a megvitatandó anyagról, amennyiben a Tanács elnöke ezt szükségesnek ítéli meg.

A vitát meg kell nyitni minden napirendi pontról, amelyről vitáznak és döntenek a rendes eljárásban. A tanács minden tagja jogosult három perces vitára egy napirendi pont kapcsán.

35. szakasz

Az ülésen adott aktusmódosítási és kiegészítési javaslatokról, illetve a Tanács tagjai által, a napirenden szereplő anyaggal kapcsolatban felvetett kérdésekről a feldolgozó képviselője nyilatkozik.

36. szakasz

A Tanács a jelenlevő tagok szóttöbbségével dönt, amennyiben a törvény vagy a statútum egyes kérdésekben nem irányoz elő másfajta többséget.

37. szakasz

A Tanács üléséről jegyzőkönyv készül.

A jegyzőkönyvben az alábbiakat kell rögzíteni: az ülés elnöklőjének nevét, amikor nem a Tanács elnöke elnököl, a távolmaradt tanácstagok nevét, az ülésen meghívó alapján résztvevő személyek nevét, az ülés napirendjét, az ülésen megvitatott kérdéseket és a kérdések kapcsán hozott végzéseket, valamint a tanácstag különvéleményét, ha azt igényli.

A jegyzőkönyvek vezetéséről és őrzéséről az illetékes hivatal gondoskodik.

A jegyzőkönyvet az ülés elnöklője és az illetékes szolgálat meghatalmazott személye írja alá.

***4. Sürgősségi eljárás***

38. szakasz

Ha különleges sürgősségi okok állnak fenn, a Tanács elnöke, a Tanács tagjai és a feldolgozó javasolhatják az egyes kérés vagy aktus sürgősségi eljárásban való megvitatását, azzal, hogy kötlesek közölni és megindokolni a sürgősségi eljárás okait.

***6. A Községi Közigazgatási Hivatal vezetőjének és helyettesének a kinevezése és felmentése***

39. szakasz

A Tanács nevezi ki a Községi Közigazgatási Hivatal vezetőjét (a továbbiakban: hivatalvezető) öt évre, nyilvános hirdetés alapján.

A hivatalvezető a tisztségbe helyezéséről szóló határozat napjával lép tisztségbe.

40. szakasz

A Tanács a hivatalvezetőt felmentheti annak személyes kérésére vagy a község statútumával összhangban benyújtott felmentési javaslat alapján.

A Tanács köteles a kérelemről, illetve a hivatalvezető felmentésére tett javaslatról a kérelemnek, illetve a javaslatnak a Tanácshoz való benyújtásának napjától számított 15 napon belül dönteni.

41. szakasz

A Községi Közigagatási Hivatal vezetőjének és a helyettesének tisztségbe helyezése és felmentése a hatályos jogszabályokkal összhangban történik.

**IV. A KÖZSÉGI TANÁCS AKTUSAI**

42. szakasz

A Tanács határozatokat, végzéseket, véleményeket, ajánlásokat, terveket és programokat hoz.

A Tanács csak akkor hozhat rendeleteket vagy egyéb előírásokat, ha erre a törvény vagy a statútum által meghatalmazással bír.

A Tanács által hozott aktust a Tanács elnöke, illetve az aktus meghozatalának ülésén elnöklő írja alá.

43. szakasz

Az ülés elnöklője írja alá az eredeti aktust.

Az ülés elnöklője által aláírt és a Tanács bélyegzővel hitelesített eredeti okiratot az illetékes szolgálat által vezetett dokumentáció között kell őrizni.

Az aktus eredetijének kidolgozásáról és kiadmányáról, az alanyoknak való megküldéséről amelyekre az vonatkozik, az eredeti aktus őrzéséről és annak nyilvántartásáról és közzétételéről az illetékes szolgálat gondoskodik.

44. szakasz

A Tanács által hozott általános aktusokat Zenta Község Hivatalos Lapjában kell közzétenni.

A jelen ügyrend 42. szakaszának 1. bekezdése szerinti aktusok közzétételéről a Tanács dönt.

**V. A MŰKÖDÉS NYILVÁNOSSÁGA**

45. szakasz

A Tanács működésének nyilvánosságát különösen az alábbiak által kell biztosítani:

− a nyilvánosságnak a működésről és a meghozott aktusokról való tájékoztatásával, (tájékoztatás a Tanács ülése megtartásának idejéről és helyéről a napirend javaslatával)

− az állampolgároknak a Tanács működésével kapcsolatos véleménynyilvánítása

feltételeinek biztosításával,

− az állampolgároknak és/vagy egyéb szakmai nyilvánosságnak az egyes rendeletek és egyéb

aktusok előkészítési és meghozatali folyamatában való részvételének a biztosításával, amelyeknek az indítványozója, illetve meghozatali szerve a Tanács, összhangban a közvitáról szóló rendelettel.

46. szakasz

A Tanács a működéséről és a meghozott aktusokról, illetve a jelentősebb kérdésekről, amelyeket megvitatott vagy meg fog vitatni - a nyilvánosságnak adott közleménnyel, sajtótájékoztató, interjú útján, az információk világhálón való közzétételével vagy bármilyen más megfelelő módon tájékoztatja a nyilvánosságot.

A fontosabb kérdések megvitatásakor a Tanács az ülésén megállapítja a nyilvánosság tájékoztatásának a módját.

**VI. ÁTMENETI ÉS ZÁRÓRENDELKEZÉSEK**

47. szakasz

A jelen ügyrend hatálybalépésének napjával érvényét veszti Zenta község Községi Tanácsának a munkájáról szóló ügyrend (Zenta Község Hivatalos Lapja, 1/2009. sz.).

48. szakasz

A jelen ügyrend a meghozatala napjával lép hatályba és közzé kell tenni Zenta Község Hivatalos Lapjában.

Czegledi Rudolf, okl. építőmérnök, s.k.

a Községi Tanács elnöke

Szerb Köztársaság

Vajdaság Autonóm Tartomány

Zenta község

Községi Tanács

Szám: 020-26/2023-III

Kelt: 2023.03.21-én

Z E N T A